CELEX: 52015PC0381
Language: et
Date: 2015-07-31
Title: Ettepanek: NÕUKOGU OTSUS Euroopa Liidu seisukoha kohta ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel sõlmitud vahepealse majanduspartnerluslepinguga ette nähtud majanduspartnerluslepingu komitee töökorra küsimuses

EUROOPA KOMISJON
            Brüssel,31.7.2015
            COM(2015) 381 final
            2015/0166(NLE)
            Ettepanek:
            NÕUKOGU OTSUS
            Euroopa Liidu seisukoha kohta ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel sõlmitud vahepealse majanduspartnerluslepinguga ette nähtud majanduspartnerluslepingu komitee töökorra küsimuses
            
               
         
         
            
               SELETUSKIRI
            
            
               1.ETTEPANEKU TAUST
            
            
               15. jaanuaril 2009 kirjutasid ühelt poolt Euroopa Ühendus ja selle liikmesriigid ning teiselt poolt Kesk-Aafrika (praegu ainult Kameruni Vabariik) alla vahepealsele majanduspartnerluslepingule, mida kohaldatakse ajutiselt alates 4. augustist 2014. 
            
            
               Lepingu artikliga 92 moodustatakse majanduspartnerluslepingu komitee, mis vastutab kõikide lepinguga hõlmatud valdkondade haldamise ja kõikide selles nimetatud ülesannete täitmise eest.
            
            
               Artiklis 92 on ühtlasi sätestatud, et lepinguosalised lepivad kokku majanduspartnerluslepingu komitee koosseisus, selle töökorralduses ja tegevuses.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               Ettepanekus esitatud nõukogu otsuse eelnõu põhineb Euroopa Liidu toimimise lepingu artikli 218 lõikel 9, milles käsitletakse nõukogu seisukohtade kehtestamist. Sarnaseid otsuseid on võetud vastu ka varem muude majanduspartnerluslepingute töökorra vastuvõtmiseks.
            
            
               Käesolevale nõukogu otsusele on lisatud majanduspartnerluslepingu komitee otsuse eelnõu, millele on omakorda lisatud majanduspartnerluslepingu komitee töökorra kavand. Otsuse eelnõu võetakse vastu ühel järgmistest majanduspartnerluslepingu komitee istungitest. Mõlemad lepinguosalised võtsid töökorra vastu ja parafeerisid selle 11. ja 12. mail 2015 Brüsselis toimunud majanduspartnerluslepingu komitee avaistungil.
            
            
               3.JÄRELHINDAMISTE TULEMUSED, KONSULTEERIMINE SIDUSRÜHMADEGA JA MÕJUHINNANGUD
            
            
               Töökorra kehtestamise kohustus on sätestatud lepingus. Lepinguosalised võtsid töökorra vastu ja parafeerisid selle 11. ja 12. mail 2015 Brüsselis toimunud majanduspartnerluslepingu komitee avaistungil, olles eelnevalt teineteisega teksti suhtes konsulteerinud.
            
            
               Mõju hindamist ei korraldatud, sest ettepanekul puudub otsene majanduslik, ühiskondlik või keskkonnamõju.
            
            
               4.MÕJU EELARVELE
            
            
               Eelarvemõju piirdub halduskuludega.
            
            
               2015/0166 (NLE)
            
            
               Ettepanek:
            
            
               NÕUKOGU OTSUS
            
            
               Euroopa Liidu seisukoha kohta ühelt poolt Euroopa Ühenduse ja selle liikmesriikide ning teiselt poolt Kesk-Aafrika
                  1
                vahel sõlmitud vahepealse majanduspartnerluslepinguga ette nähtud majanduspartnerluslepingu komitee töökorra küsimuses
            
            
               EUROOPA LIIDU NÕUKOGU,
            
            
               võttes arvesse Euroopa Liidu lepingut ja Euroopa Liidu toimimise lepingut, eriti selle artikleid 207 ja 209 ning artikli 218 lõiget 9,
            
         
         
            
               võttes arvesse nõukogu otsust 2009/152/EÜ, mis käsitleb ühelt poolt Euroopa Ühenduse ja selle liikmesriikide ning teiselt poolt Kesk-Aafrika lepinguosalise vahelise majanduspartnerluslepingu sõlmimiseks vahepealse lepingu allakirjutamist ja ajutist kohaldamist
                  2
               ,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               1)15. jaanuaril 2009 kirjutasid ühelt poolt Euroopa Ühendus ja selle liikmesriigid ning teiselt poolt Kesk-Aafrika vahepealsele majanduspartnerluslepingule, mida kohaldatakse ajutiselt alates 4. augustist 2014.
            
            
               2)Nimetatud lepingu artikliga 92 moodustatakse majanduspartnerluslepingu komitee, mis vastutab lepingu haldamise ning kõikide selles nimetatud ülesannete täitmise eest.
            
            
               3)Artiklis 92 on ühtlasi sätestatud, et lepinguosalised lepivad kokku majanduspartnerluslepingu komitee koosseisus, selle töökorralduses ja tegevuses.
            
            
               4)Euroopa Liit peaks otsustama, millise seisukoha ta võtab majanduspartnerluslepingu komitee töökorra vastuvõtmise küsimuses,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Euroopa Liidu seisukoht ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel sõlmitud vahepealse majanduspartnerluslepinguga ette nähtud majanduspartnerluslepingu komitee poolt komitee töökorra küsimuses vastu võetava otsuse kohta küsimuses põhineb käesolevale otsusele lisatud majanduspartnerluslepingu komitee otsuse eelnõul.
            
            
               Väiksemaid muudatusi otsuse eelnõus, mis ei muuda selle sisu, võib teha ilma komisjoni või nõukogu edasise otsuseta.
            
            
               Artikkel 2
            
            
               Majanduspartnerluslepingu komitee otsus avaldatakse pärast vastuvõtmist Euroopa Liidu Teatajas.
            
            
               Artikkel 3
            
            
               Käesolev otsus jõustub selle vastuvõtmise päeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  Vahepealses majanduspartnerluslepingus käsitatakse Kesk-Aafrikana praegu Kameruni Vabariiki, kes on seni ainsana lepingule alla kirjutanud ja selle ratifitseerinud.
               
               
                  
                     (2)
                  ELT L 57, 28.2.2009, lk 1.
               
            
      
    ---documentbreak--- 
      
         
               EUROOPA KOMISJON
            Brüssel,31.7.2015
            COM(2015) 381 final
            LISA
            järgmise dokumendi juurde:
            Nõukogu otsus
            Euroopa Liidu seisukoha kohta ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel sõlmitud vahepealse majanduspartnerluslepinguga ette nähtud majanduspartnerluslepingu komitee töökorra küsimuses
            
               
         
         
            
               LISA
            
            
               Ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel sõlmitud vahepealse majanduspartnerluslepinguga ette nähtud MAJANDUSPARTNERLUSLEPINGU KOMITEE […] OTSUS NR ../2015 
            
            
               majanduspartnerluslepingu komitee töökorra vastuvõtmise kohta
            
            
               MAJANDUSPARTNERLUSLEPINGU KOMITEE, 
            
            
               võttes arvesse ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahepealset majanduspartnerluslepingut (edaspidi „leping”), millele kirjutati alla 15. jaanuaril 2009 Brüsselis ja mida kohaldatakse ajutiselt alates 4. augustist 2014, 
            
            
               võttes arvesse, et lepingus ja käesolevas otsuses käsitatakse Kesk-Aafrikana Kameruni Vabariiki,
            
            
               võttes arvesse lepingu artiklit 92, milles käsitletakse majanduspartnerluslepingu komiteed, 
            
            
               võttes arvesse, et lepingu kohaselt lepivad selle osalised kokku majanduspartnerluslepingu komitee koosseisus, selle töökorralduses ja tegevuses, 
            
            
               ON TEINUD JÄRGMISE OTSUSE: 
            
            
               Artikkel 1
            
            
               Majanduspartnerluslepingu komitee töökord on sätestatud lisas. 
            
            
               Nimetatud töökord ei piira lepingus sätestatud või majanduspartnerluslepingu komitees kokku lepitavate erieeskirjade kohaldamist. 
            
            
               Artikkel 2
            
            
               Käesolev otsus jõustub sellele alla kirjutamise päeval. 
            
            
               … (koht ja kuupäev).
            
            
                     
                        Kameruni Vabariigi nimel 
                     
                  
                  
                     
                        Euroopa Liidu nimel
                     
                  
               
               LISA
            
            
               Ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel sõlmitud vahepealse majanduspartnerluslepinguga ette nähtud 
            
            
               MAJANDUSPARTNERLUSLEPINGU KOMITEE TÖÖKORD
            
         
         
            
               I PEATÜKK
            
            
               ÜLDSÄTTED
            
            
               Artikkel 1
            
            
               Majanduspartnerluslepingu komitee ülesanded
            
            
               Majanduspartnerluslepingu komitee vastutab kõikide lepinguga hõlmatud valdkondade haldamise ja kõikide lepingus nimetatud ülesannete täitmise eest.
            
            
               Eelkõige on komiteel järgmised ülesanded:
            
            
               1.Kaubanduse valdkonnas:
            
            
               a)jälgida lepingu rakendamist ja kohaldamist ning tagada kummagi tegevuse nõuetekohasus. Selleks teeb komitee kindlaks esmatähtsad koostöövaldkonnad ja esitab nende kohta soovituse;
            
            
               b)hinnata lepingu raames saavutatud tulemusi ja täiustada lepingut vajaduse korral;
            
            
               c)teha kõik lepingu tõlgendamisest või kohaldamisest tulenevate vaidluste ärahoidmiseks ja/või nende lahendamiseks;
            
            
               d)jälgida piirkondliku integratsiooni ning lepinguosaliste majandus- ja kaubandussuhete arengut;
            
            
               e)jälgida ja hinnata lepingu rakendamise mõju lepinguosaliste säästvale arengule;
            
            
               f)arutada ja võtta meetmeid, mis edendavad lepinguosaliste vahel kaubandust, investeeringuid ja ettevõtlusvõimalusi;
            
            
               g)arutada lepinguga seotud või selle eesmärkide saavutamist takistada võivaid küsimusi.
            
            
               2.Arengukoostöö valdkonnas:
            
            
               a)tagada lepingu kohaldamisalasse kuuluvate arengukoostöö õigusnormide kohaldamine;
            
            
               b)jälgida koostööd käsitlevate lepingu sätete rakendamist ja koordineerida seda teiste partneritega;
            
            
               c)vaadata korrapäraselt läbi lepingus sätestatud esmatähtsad koostöövaldkonnad ja esitada vajaduse korral soovitusi uute esmatähtsate valdkondade lisamiseks;
            
            
               d)tagada lepingule lisatud suuniste rakendamine.
            
            
               II PEATÜKK
            
         
         
            
               TÖÖKORRALDUS
            
            
               Artikkel 2
            
            
               Koosseis ja eesistujad
            
            
               1.Majanduspartnerluslepingu komitee koosneb ühelt poolt Euroopa Liidu esindajatest ning teiselt poolt Kameruni Vabariigi esindajatest ministrite või kõrgemate ametnike tasemel.
            
            
               2.Töökorras kasutatav mõiste „lepinguosalised” vastab lepingu artiklis 95 esitatud määratlusele.
            
            
               3.Majanduspartnerluslepingu komitee eesistujaks on 12 kuu kaupa vaheldumisi Euroopa Komisjoni esindaja ja Kameruni Vabariigi esindaja. Esimene eesistumise periood algab komitee esimese koosoleku toimumise kuupäeval ja lõpeb järgneva aasta 31. detsembril. Esimeseks eesistujaks on Kameruni Vabariigi esindaja.
            
            
               Artikkel 3
            
            
               Vaatlejad
            
            
               1.Kõikidele majanduspartnerluslepingu komitee koosolekutele kutsutakse vaatlejana Kesk-Aafrika Majandus- ja Rahandusühenduse komisjoni ja Kesk-Aafrika Majandusühenduse peasekretariaadi esindajad.
            
            
               2.Lepinguosalised võivad kutsuda majanduspartnerluskomitee koosolekutele vaatlejana kodanikuühiskonna ja erasektori esindajaid, eksperte ja muid isikuid.
            
            
               3.Majanduspartnerluslepingu komitee võib otsustada, et vaatlejad ei saa viibida koosolekul tundlike küsimuste arutamise või otsuste vastuvõtmise ajal.
            
            
               Artikkel 4
            
            
               Sekretär
            
            
               Majanduspartnerluslepingu komitee sekretäriks on 12 kuu kaupa vaheldumisi Euroopa Komisjon ja Kameruni Vabariik. Need perioodid langevad kokku komitee vahelduvate eesistumisperioodidega. 
            
            
               Artikkel 5
            
            
               Allkomiteed
            
            
               Selleks et kasutada oma volitusi tõhusalt, võib majanduspartnerluslepingu komitee moodustada endale alluvaid allkomiteesid, mis tegelevad teatavate lepinguga seotud küsimustega. Komitee määrab kindlaks nimetatud allkomiteede koosseisu ja ülesanded.
            
            
               III PEATÜKK
            
            
               TEGEVUS
            
            
               Artikkel 6
            
         
         
            
               Otsused ja soovitused
            
            
               1.Majanduspartnerluslepingu komitee otsused ja soovitused võetakse vastu konsensuse alusel.
            
            
               2.Majanduspartnerluslepingu komitee võib otsustada tõstatada iga lepingu raames esile kerkinud ning AKV riikidele ja ELile huvi pakkuva küsimuse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel sõlmitud koostöölepingu (edaspidi „Cotonou lepingu”) artiklis 15 sätestatud AKV-ELi ministrite nõukogus.
            
            
               3.Koosolekutevahelisel ajal võib majanduspartnerluslepingu komitee lepinguosaliste nõusolekul otsuseid ja soovitusi vastu võtta kirjaliku menetluse teel. Kirjalik menetlus koosneb kirjavahetusest lepinguosaliste vahel.
            
            
               4.Majanduspartnerluslepingu otsused ja soovitused kannavad nimetust „otsus” või „soovitus”, millele järgneb järjekorranumber, vastuvõtmise kuupäev ja sisu kirjeldus. Igas otsuses peab olema sätestatud selle jõustumise kuupäev.
            
            
               5.Majanduspartnerluslepingu komitee vastuvõetud otsused ja soovitused kinnitab Euroopa Liidu nimel Euroopa Komisjoni esindaja ja Kameruni Vabariigi nimel tema esindaja.
            
            
               6.Otsused ja soovitused edastatakse lepinguosalistele majanduspartnerluslepingu komitee dokumentidena. 
            
            
               Artikkel 7
            
            
               Kirjavahetus
            
            
               1.Kõik majanduspartnerluslepingu komiteele adresseeritud kirjad saadetakse majanduspartnerluslepingu komitee sekretärile.
            
            
               2.Sekretär tagab, et kõik majanduspartnerluslepingu komiteele adresseeritud kirjad saadetakse edasi komitee eesistujale ja vajaduse korral levitatakse neid käesoleva töökorra artiklis 10 osutatud dokumentidena mõlema lepinguosalise kontaktisikule, kellele on osutatud lepingu artiklis 92.
            
            
               3.Sekretär saadab majanduspartnerluslepingu komitee eesistuja kirjad mõlema lepinguosalise kontaktisikule ja vajaduse korral levitab neid käesoleva töökorra artiklis 10 osutatud dokumentidena teistele komitee liikmetele.
            
            
               Artikkel 8
            
            
               Koosolekud
            
            
               1.Majanduspartnerluslepingu komitee tuleb kokku korrapäraste vaheaegade järel, mis ei ületa ühte aastat, ja erakorraliselt siis, kui asjaolud seda nõuavad ning juhul kui lepinguosalised nii ühiselt otsustavad.
            
            
               2.Majanduspartnerluslepingu komitee koosolekud peetakse lepinguosaliste ühise otsusega kindlaks määratud ajal ja kohas.
            
            
               3.Majanduspartnerluslepingu komitee koosolekud kutsub kokku eesistujana tegutsev lepinguosaline, olles eelnevalt konsulteerinud teise lepinguosalisega.
            
            
               4.Kutsed saadetakse koosolekul osalejatele vähemalt 15 päeva enne selle toimumist.
            
            
               Artikkel 9
            
            
               Delegatsioonid
            
         
         
            
               Enne iga koosolekut tuleb majanduspartnerluslepingu komitee eesistujale teatada ELi ja Kameruni Vabariigi delegatsiooni koosseis ja kutsutavate vaatlejate nimed.
            
            
               Artikkel 10
            
            
               Dokumendid
            
            
               Kui majanduspartnerluslepingu komitee arutelud põhinevad kirjalikel dokumentidel, tuleb need dokumendid nummerdada ja sekretär levitab neid majanduspartnerluslepingu komitee dokumentidena vähemalt 14 päeva enne koosoleku algust.
            
            
               Artikkel 11
            
            
               Koosolekute päevakorrad
            
            
               1.Iga koosoleku esialgse päevakorra koostab majanduspartnerluslepingu komitee sekretär lepinguosaliste ettepanekute alusel. Majanduspartnerluslepingu komitee sekretär edastab esialgse päevakorra lepinguosaliste kontaktisikutele vähemalt 15 päeva enne koosoleku algust.
            
            
               2.Esialgne päevakord sisaldab punkte, mille päevakorda võtmise kohta on sekretär saanud taotluse hiljemalt 21 päeva enne koosoleku algust, kuid punktid lisatakse esialgsesse päevakorda ainult siis, kui sekretär on asjaomased dokumendid kätte saanud hiljemalt esialgse päevakorra väljasaatmise kuupäevaks.
            
            
               3.Iga koosoleku alguses võtab majanduspartnerluslepingu komitee vastu päevakorra. Esialgses päevakorras kajastamata punkte võib päevakorda lisada lepinguosaliste nõusolekul.
            
            
               4.Majanduspartnerluslepingu komitee eesistuja võib lepinguosaliste nõusolekul kutsuda teatavate küsimuste kohta teabe andmiseks koosolekutele eksperte.
            
            
               5.Lepinguosaliste nõusolekul võib sekretär lühendada lõigetes 1 ja 2 nimetatud tähtaegu, et võtta arvesse konkreetse juhtumi asjaolusid.
            
            
               Artikkel 12
            
            
               Koosoleku protokoll
            
            
               1.Iga koosoleku järel koostavad majanduspartnerluslepingu komitee liikmed kokkuvõtte tehtud järeldustest ja kirjutavad sellele alla.
            
            
               2.Sekretär koostab hiljemalt kahe kuu jooksul iga koosoleku kohta protokolli projekti.
            
            
               3.Protokollis võetakse üldjuhul kokku iga päevakorrapunkt, loetledes vajaduse korral:
            
            
               a)majanduspartnerluslepingu komiteele esitatud dokumendid,
            
            
               b)kõik avaldused, mida majanduspartnerluslepingu komitee liikmed on palunud protokolli kanda,
            
            
               c)vastu võetud otsused, antud soovitused, kokku lepitud seisukohad ja konkreetsetes küsimustes tehtud järeldused.
            
            
               4.Protokoll sisaldab ka koosolekul osalenud majanduspartnerluskomitee liikmete, neid saatvate delegatsiooniliikmete ja koosolekul viibinud vaatlejate nimekirja.
            
         
         
            
               5.Mõlemad lepinguosalised kiidavad protokolli kirjalikult heaks kahe kuu jooksul pärast koosoleku toimumise kuupäeva. Kui protokoll on heaks kiidetud, allkirjastab sekretär protokolli kaks eksemplari ja kumbki lepinguosaline saab selle autentse dokumendi ühe eksemplari.
            
            
               Artikkel 13
            
            
               Avalikustamine
            
            
               1.Kui lepinguosalised ei otsusta teisiti, ei ole majanduspartnerluslepingu komitee koosolekud avalikud.
            
            
               2.Kumbki lepinguosaline võib otsustada, kas avaldada majanduspartnerluslepingu komitee otsuseid oma ametlikus väljaandes.
            
            
               IV PEATÜKK
            
            
               LÕPPSÄTTED
            
            
               Artikkel 14
            
            
               Töökeeled
            
            
               1.Majanduspartnerluslepingu komitee töökeelteks on mõlema lepinguosalise jaoks ühised ametlikud keeled.
            
            
               2.Majanduspartnerluslepingu komitee viib arutelusid läbi ning võtab vastu otsuseid ja soovitusi lõikes 1 osutatud keeltes esitatud dokumentide ja ettepanekute alusel.
            
            
               Artikkel 15
            
            
               Kulud
            
            
               1.Kumbki lepinguosaline kannab kõik majanduspartnerluslepingu komitee koosolekutel osalemisega seotud kulud ise, sealhulgas personali-, sõidu-, elamis-, posti- ja telekommunikatsioonikulud.
            
            
               2.Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja.
            
            
               3.Kulud, mis on seotud koosolekute suulise tõlke ning otsuste ja soovituste kirjaliku tõlkega komitee töökeeltesse, kannab see lepinguosaline, kes on koosoleku võõrustaja. Kulud, mis on seotud koosolekute suulise tõlke ning otsuste ja soovituste kirjaliku tõlkega Euroopa Liidu muudesse töökeeltesse, kannab Euroopa Liit.
            
            
               Artikkel 16
            
            
               Töökorra muutmine
            
            
               Töökorda võib muuta majanduspartnerluslepingu komitee otsusega vastavalt artikli 6 lõikele 1.